stanford-oval/wikipedia huggingface dataset:
אדריכלות מקדשים הינדואים
אדריכלות מקדשים עכשווית

עד היום, אדריכלות המקדשים ההינדית הולכת בדרך שנקבעה על ידי הטקסטים העתיקים (Silpa shastra, Vastu shastra וה-Agamas). עם השלמת הגלובליזציה, נבנים מקדשים גדולים ומעוטרים בשפע במקומות רבים בעולם, במיוחד במרכזי קהילות הינדיות גדולות יותר, באחד מהסגנונות המצויים בתת-היבשת ההודית, לעיתים רחוקות עם תערובת של סגנונות אלו. מקדשים הינדים רבים באמריקה הצפונית ובאירופה זכו לבולטות ולהכרה לא רק בקרב מאמינים הינדים אלא גם בקרב אדריכלים. מקדש שיווה-וישנו בליברמור, ליד סן פרנסיסקו, הוא מרכז תיירות מרכזי עם אירועי תרבות ודת שונים.
על אף שההקפדה על התקנות החמורות של הבנייה מובטחת על ידי ברהמינים בעלי ידע בכל רחבי העולם, ניתן למצוא את התפתחות האדריכלות גם באדריכלות המקדשים. טכניקות וחומרי בנייה מודרניים ניתן למצוא במקדשים החדשים. דוגמה מצוינת היא BAPS Shri Swaminarayan Mandir & Complex בברטלט (אנ'), ליד שיקגו, שמושך אליו עשרות אלפי מבקרים מדי שנה. ארגון BAPS בנה יותר משישים מקדשים בצפון אמריקה וכמה באירופה. BAPS Shri Swaminarayan Mandir בלונדון, למשל, הוכר על ידי ספר השיאים של גינס כמקדש ההינדי המסורתי הגדול ביותר מחוץ להודו.
בעשור הראשון של המאה ה-21, אדריכל המקדש המסורתי הידוע ביותר היה V. Ganapati Sthapati שבסיסו בצ'נאי, שהוא גם השילפ גורו (אנ') החי היחיד (אז). שילפ גורו הוא פרס המוענק על ידי ממשלת הודו מדי שנה לאומנים המאסטרים בחידוש סגנונות ועיצובים שונים של האומנות המסורתית, כדי להמשיך עם הרמה הגבוהה ביותר של אופי אסתטי, איכות ומיומנות במלאכת היד ההודית המסורתית. השילפ גורו נותן הרצאות על מקדשים ובנייתם באוניברסיטאות הודיות ואמריקאיות. האדריכלות ההודית המסורתית חוותה בימים אלה את ימי הזוהר שלה, עם חברות תכנון רבות שעוסקות בתכנון ועיצוב מבנים שהמבנה שלהם נטוע במסורות עתיקות.
הגנת המבנים

רוב המקדשים העתיקים בעלי חשיבות ארכאולוגית בהודו נשלטים על ידי הסקר הארכאולוגי של הודו. המקדשים מנוהלים להלכה על ידי ממשל עצמי עצמאי שהאחראי לכלכלה, לניהול ולאירועים של המקדשים. את האמצעים הכספיים הדרושות לתפעול הוא מגייס מתרומות ומההכנסות של אחוזותיו, אך מעטים המקדשים שמסוגלים לעשות זאת, נדרש עוד ועוד מאמץ לגייס את האמצעים הכספיים הבסיסיים, ולכן מצב המקדשים בהודו הולך ומתדרדר.
חלק נפרד בתוך הסקר הארכאולוגי של הודו, הוא פרויקט סקר המקדשים הארכיטקטוני - Architectural Temple Survey Project (N.R.), Bhopal - שנוסד ב-1955 ועוסק בשימור ושיקום של מקדשים, עוקב אחריהם ברחבי הודו ומסייע כלכלית לקהילות לשמר מבנים שכבר נמצאים בהריסות.
מאז הכרזת העצמאות (1947), האוטונומיה של עדות דתיות הינדיות בודדות לנהל את ענייני המקדשים שלהן הצטמצמה מאוד. הממשלות של המדינות השונות הגדילו את השפעתן ושליטתן על המקדשים ההינדיים במספר מדינות מרכזיות בהודו, בעיקר בדרום. חלק מהרשויות, בעיקר בדרום הודו כאמור, מדווחות על שימוש פסול ומעילות בכספים שהיו מיועדים לשימור המקדשים (חלק ניכר מהם מגיע מתרומות זרות מחוץ להודו). חוקים שונים נחקקו במהלך עשרות השנים להסדרת ניהול המקדשים, חלקם הגיעו לבחינת ולביקורת של בית המשפט העליון בהודו בדרגות שונות של הצלחה לגבי התוצאה, כך שפוליטיקאים מהמפלגות המובילות שולטים כעת בכל ההיבטים של ניהול ותפעול המקדשים.
גלריית תמונות

חלק מהמבנים המוזכרים בערך:
המקדש בבירגאון הבנוי מאבני בריק. אחד המקשים ההינדיים הראשונים בהודו (המאה החמישית)
במדג'ה פראדס גוואליור-טלי קא מנדיר (מקדש בית הבד)(אנ')
מקדשי ראתה במהאבליפורם עם עיטורים עשירים (מקדשי המרכבה או הכרכרה)
בסגנון בומידג'ה בסינאר: Shri Gondeshwar Temple
הגופוראם של מקדש סרירנגם בטמיל נאדו
האסכדרה של מקדש רנגנאתה בסרירנגם עם חדק הפיל המברך
מקדש השמש במודרה (אנ') עם בריכת המרחץ הטקסי
מאמרים קשורים

הינדואיזם
אמנות הודו
מקדש הינדי
ראו גם

מכלי המקדש (בארות או מאגרים שנבנו כחלק ממתחם המקדשים ליד מקדשים הודיים) (אנ')
מזבח ההקרבה בדת הוודית (ההינדואיזם העתיקה) (אנ')
ארכיטקטורה אינדונזית (אנ') קנדי - מקדש הינדי או בודהיסטי באינדונזיה (אנ')
ארכיטקטורה חצובה (יצירת מבנים ופסלים על ידי חפירת סלע מוצק) (אנ')
ארכיטקטורה הודית חצובה (היא יותר מגוונת ונמצאת בשפע גדול יותר במדינה זו מכל צורה אחרת של ארכיטקטורה חצובה ברחבי העולם) (אנ')
הארכיטקטורה של אנגקור (אנ')
פסל המדפנטי (סגנון אדריכלי, הנקרא על שם מייסדו, ראש הממשלה המדפאנט 1259–1274 לספירה (אנ')
תורן הדגל (שמוקם מול הביתן הקדמי של מקדש הינדי) (אנ')
אדריכלות כנסיות
לקריאה נוספת

S.K.Ramachandara Rao: Vastu-Silpa Kosha, Encyclopedia of Hindu Temple architecture and Vastu. Delhi: Devine Books. 2000. מסת"ב 978-93-81218-51-8
A World History of Architecture. Laurence King Publishing (2003). מסת"ב 978-1-85669-371-4
Vivekanda Kendra Patrika: Temple India (pdf). vivekanandakendra.org.
Subhash Kak: Space and Cosmology in the Hindu Temple. nandhi.com.
Ramachandra Rao: Temple Architecture. Ramachandra Rao Memorial Trust.
List of temples.Archeological Survey of India
מסת"ב 978-81-7141-715-5 Raj Kumar. Essays on Indian Art and Architecture
Prasanna Kumar Acharya (2010), An encyclopaedia of Hindu architecture, Oxford University Press (Republished by Motilal Banarsidass), ISBN 978-81-7536-534-6
Prasanna Kumar Acharya (1996). Hindu Architecture in India and Abroad. Laurier. ISBN 978-81-215-0732-5.
חוק הנרי

בכימיה, חוק הנרי חוק מדעי הוא אחד מחוקי הגזים, אותו ניסח ויליאם הנרי ב-1803. לפי החוק:
ניסוח שווה ערך של החוק הוא כי המסיסות של גז בנוזל יחסית ללחץ של אותו הגז מעל הנוזל. מאז ניסוחו נמצא כי חוק הנרי ניתן ליישום למגוון רחב של תמיסות מהולות, לא רק אלה של גזים.
דוגמה יום-יומית לחוק הנרי ניתן למצוא במשקאות מוגזים. לפני פתיחת המכל, הגז מעל המשקה הוא פחמן דו-חמצני כמעט טהור, בלחץ גבוה במעט מלחץ אטמוספירי. במשקה עצמו מומס פחמן דו-חמצני. כאשר פותחים את המכל, חלק מהגז משתחרר (עקב הלחץ הגבוה יותר מלחץ האוויר בסביבה ועקב דיפוזיה). כיוון שכעת הלחץ מעל הנוזל נמוך יותר, חלק מהפחמן הדו-חמצני המומס יוצא מהתמיסה (המשקה) בצורת בועות.
נוסחה וקבוע חוק הנרי

ניתן להביע את חוק הנרי באופן מתמטי, עבור טמפרטורה קבועה, כך:
כאשר p הוא הלחץ החלקי של המומס, c הוא ריכוז המומס, ו-kH הוא קבוע בעל ממדים של לחץ חלקי ריכוז. הקבוע, הידוע בשם "קבוע חוק הנרי", תלוי במומס, בממס, ובטמפרטורה.
קיימות צורות אחרות של חוק הנרי, בהן מוגדר הקבוע kH באופן אחר, והוא בעל יחידות אחרות. בפרט, ניתן להביע את ריכוז המומס בתמיסה באמצעות שבר מולי או מולליות.
| משוואה:> יחידות: |  k_{\mathrm {H,pc} }={\frac {p}{c}}>  {\frac {\mathrm {L} \cdot \mathrm {atm} }{\mathrm {mol} }} |  k_{\mathrm {H,cp} }={\frac {c}{p}}>  {\frac {\mathrm {mol} }{\mathrm {L} \cdot \mathrm {atm} }} |  k_{\mathrm {H,px} }={\frac {p}{x}}>  {\rm {atm\,}} |  k_{\mathrm {H,cc} }={\frac {c_{\mathrm {aq} }}{c_{\mathrm {gas} }}}> חסר יחידות |
| --- | --- | --- | --- | --- |
| O2 | 769.23 | ‎1.3×10-3‎ | ‎4.259×104‎ | ‎3.180×10-2‎ |
| H2 | 1282.05 | ‎7.8×10-4‎ | ‎7.099×104‎ | ‎1.907×10-2‎ |
| CO2 | 29.41 | ‎3.4×10-2‎ | ‎1.63×103‎ | 0.8317 |
| N2 | 1639.34 | ‎6.1×10-4‎ | ‎9.077×104‎ | ‎1.492×10-2‎ |
| He | 2702.7 | ‎3.7×10-4‎ | ‎14.97×104‎ | ‎9.051×10-3‎ |
| Ne | 2222.22 | ‎4.5×10-4‎ | ‎12.30×104‎ | ‎1.101×10-2‎ |
| Ar | 714.28 | ‎1.4×10-3‎ | ‎3.955×104‎ | ‎3.425×10-2‎ |
| CO | 1052.63 | ‎9.5×10-4‎ | ‎5.828×104‎ | ‎2.324×10-2‎ |
כאשר:
חשוב לשים לב לכך שחוק הנרי מוגבל לתמיסות "מהולות מספיק". טווח הריכוזים בהם הוא תקף מצטמצם ככל שהמערכת סוטה מהתנהגות אידיאלית. במילים אחרות, ככל שהמומס "שונה" כימית מהממס. כמו כן, החוק אינו תקף לתמיסות בהן הממס מגיב כימית עם המומס. דוגמה לגז שמגיב את הממס הוא פחמן דו-חמצני, שיוצר חומצה פחמתית כאשר הוא מומס במים.
תלות קבוע הנרי בטמפרטורה

כאשר משתנה הטמפרטורה של המערכת, קבוע הנרי ישתנה גם הוא. מסיבה זו מעדיפים לעיתים לכנות אותו בשם "מקדם הנרי". קיימות מספר משוואות להערכת השפעת הטמפרטורה על הקבוע. אחת הדוגמאות היא הצורה הבאה של משוואת ואן 'ט הוף:
כאשר:
משוואה זו אינה מדויקת, אלא מקורבת בלבד. מומלץ להשתמש בנוסחה מבוססת ניסויים עבור הגז הנתון, שתהיה מדויקת יותר.
בטבלה הבאה מספר דוגמאות לערך הקבוע C (בקלווין) במשוואה לעיל:
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| גז | O2 | H2 | CO2 | N2 | He | Ne | Ar | CO |
| C/K | 1700 | 500 | 2400 | 1300 | 230 | 490 | 1300 | 1300 |
מסיסות גזים יורדת עם עליית הטמפרטורה, ולכן הלחץ החלקי של גז בתמיסה, עבור ריכוז נתון, חייב לעלות. בחימום מים (רווי חנקן) מ-25 ל-95 מעלות צלזיוס, המסיסות תרד ב-43%. ניתן לצפות בהשפעת התופעה בחימום מים - בועות קטנות נוצרות במים ועולות לפני השטח, כאשר הטמפרטורה עודנה רחוקה מרתיחה.
ניתן לתאר את הקבוע C כך:
כאשר
חוק הנרי לעומת חוק ראול

עבור תמיסה מהולה, ריכוז המומס יחסי בקירוב לשבר המולי שלו x, וניתן לכתוב את חוק הנרי כך:
ניתן להשוות זאת עם חוק ראול:
כאשר *p הוא לחץ האדים של המרכיב הטהור.
במבט ראשון, חוק ראול נראה כמקרה פרטי של חוק הנרי, בו *kH = p. הבחנה זו נכונה עבור זוגות חומרים דומים מאוד, כמו בנזן וטולואן, המצייתים לחוק ראול בכל טווח הריכוזים: תערובות אלה מכונות "תערובות אידיאליות".
במקרה הכללי, שני החוקים הם מקרי קצה, ותקפים בקצוות מנוגדים של טווח ההרכב. לחץ האדים של המרכיב בעודף גדול, כמו הממס בתמיסה מהולה, יחסי לשבר המולי שלו, והמקדם הוא לחץ האדים של החומר הטהור (חוק ראול). לחץ האדים של המומס גם הוא יחסי לשבר המולי שלו, אולם המקדם שונה, ויש לקבוע אותו באופן ניסיוני (חוק הנרי). במונחים מתמטיים:
פוטנציאל כימי

חוק הנרי תקף למגוון רחב של מומסים בגבול "דילול אינסופי" (x→0), כולל חומרים לא-נדיפים כמו סוכרוז או נתרן כלוריד. במקרים אלה, יש לנסח את החוק במונחים של פוטנציאל כימי. עבור מומס בתמיסה מהולה אידיאלית, הפוטנציאל הכימי תלוי בריכוז:
כאשר  \gamma _{c}={\frac {k_{{\rm {H,}}c}}{p^{\star }}} עבור ממס נדיף; co = 1 mol/L
עבור תמיסות לא-אידיאליות, מקדם האקטיביות γc תלוי בריכוז, ויש לקבוע אותו עבור הריכוז הנדון. ניתן למצוא את מקדם האקטיביות גם עבור מומסים לא-נדיפים, בהם לחץ האדים של החומר הטהור זניח, בעזרת משוואת גיבס-דוהם:
ניתן למצוא את הפוטנציאל הכימי של המומס על ידי מדידת השינוי בלחץ האדים (ובהתאם בפוטנציאל הכימי) של הממס.
ניתן לנסח את הקשר לעיל במונחים של מולליות במקום ריכוז:
כאשר  \gamma _{m}={\frac {k_{{\rm {H,}}m}}{p^{\star }}} עבור מומסים נדיפים; mo = 1 mol/kg
לפוטנציאל הכימי μmo, מקדם האקטיביות γm וקבוע חוק הנרי kH,m ערכים מספריים שונים כאשר עושים שימוש במולליות במקום ריכוז.
הערות שוליים

1 2  International Union of Pure and Applied Chemistry (1993). Quantities, Units and Symbols in Physical Chemistry, 2nd edition, Oxford: Blackwell Science. ISBN 0-632-03583-8. p. 50 Electronic version.
1 2 3  Francis L. Smith and Allan H. Harvey (בספטמבר  2007). "Avoid Common Pitfalls When Using Henry's Law". CEP (Chemical Engineering Progress). ISSN 0360-7275. {{cite journal}}:  (עזרה)
↑  University of Arizona chemistry class notes
1 2 3  An extensive list of Henry's law constants, and a conversion tool
אבראהים אל-ג'עפרי

אבראהים אל-ג'עפרי שנולד בשם אבראהים עבד אל-כרים אל-אשייקר (בערבית: إبراهيم عبد الكريم الأشيقر; נולד ב-25 במרץ 1947) שימש כראש ממשלת עיראק בתקופת ממשלת המעבר בין השנים 2005–2006 ובנוסף כיהן כשר החוץ בין השנים 2014–2018. אל-ג'עפרי היה הדובר של מפלגת הדעווה האסלאמית והיה ממתנגדיו הבולטים של סדאם חוסיין.
חייו האישיים

אבראהים אל-ג'עפרי נולד בעיר כרבלא ב-1947 ואחרי סיום לימודיו התיכוניים בעיר עבר ללמוד רפואה באוניברסיטת מוסול וב-1974 קיבל ממנה תואר דוקטור לרפואה. עם סיום לימודיו, חזר לכרבלא והחל בפעילות פוליטית במסגרת מפלגת הדעווה, שאליה הצטרף כבר ב-1968. בסוף שנות ה-70, החריף הסכסוך בין מפלגת הדעווה למפלגת הבעת' וסדאם חוסיין אף הורה על עונש מוות לפעילי מפלגת הדעווה. כתוצאה מכך, אל-ג'עפרי נאלץ לעזוב עם משפחתו לאיראן, שם עבד עם מועצת המהפכה האסלאמית בעיראק שתמכה באופוזיציה העיראקית. כדי להגן על משפחתו מפני המשטר העיראקי, שינה את שם המשפחה מאל אשייקר לאל-ג'עפרי. מאוחר יותר עבר ללונדון, שבה המשיך בפעילותו הפוליטית והפך לדובר של מפלגת הדעווה.
פעילותו בגלות

בשהותו מחוץ לעיראק, היה חבר בתנועות אופוזיציה עיראקיות בגלות ומיקד את העיסוק הפוליטי שלו בגיבוש "הזהות העיראקית השיעית". כנציג מפלגת הדעווה יצר קשרים עם מפלגות עיראקיות אחרות בגלות במטרה לתכנן את עתידה הדמוקרטי של עיראק.
תחילה התנגד להתערבות בינלאומית בדיכוי המשטר הדיקטטורי של סדאם חוסיין וסבר כי יש להפיל את המשטר בכוחות עיראקיים עצמיים. הוא ראה בהתערבות האמריקנית החלשת מעמדן של מפלגות האופוזיציה בעיני העם העיראקי. ג'עפרי קרא למפלגות האופוזיציה ליצור עמדה מאוחדת נגד משטר סדאם וביקש להקים ממשלה שתייצג את כלל המגזרים והדתות בעיראק. לתפיסתו, הסונים, השיעים והכורדים הם שלושה מרכיבים עיקריים בחברה העיראקית ומטרתו היא החלפת המשטר הדיקטטורי של סדאם חוסיין בשיטת ממשל רב-מפלגתית מבוססת חוקה.
תקופת שלטון

לאחר יותר מ-20 שנות גלות, עם הפלת משטרו של סדאם חוסיין חזר אל-ג'עפרי לעיראק. ביולי 2003 מונה כחבר במועצת הממשל העיראקית וביוני 2004 הפך לסגן נשיא בממשלה בראשות איאד עלאווי. בינואר 2005 נערכו הבחירות הכלליות הראשונות בעיראק לאחר הפלישה האמריקנית, שבמסגרתן עלתה הברית העיראקית המאוחדת ובמרכזה מפלגת הדעווה כך שלבסוף ב-3 במאי 2005 מונה באופן רשמי לראש ממשלת המעבר העיראקית.
סקר דעת קהל שנערך באותה התקופה בין אזרחי עיראק הראה כי אל-ג'עפרי זכה לאהדה רבה בקרב הציבור ונתפס כדמות מאחדת שבכוונתה להשיב את הערבים הסונים למרחב הדמוקרטי לאחר שהודרו ממנו במסגרת מדיניות הדה-בעת'יפיקציה, אף על פי כן עלייתו של ראש ממשלה שיעי יצרה חששות בקרב מיעוטים כגון הכורדים והערבים הסונים.
כראש ממשלה, הביע אל-ג'עפרי תמיכה בכוחות האמריקניים ובנוכחותם בעיראק בעקבות הפלישה האמריקנית למדינה ולצד זאת פעל לחיזוק הקשרים עם המדינות השכנות לעיראק, בהן איראן. אל-ג'עפרי נקט בגישה רפורמיסטית וראה בהשבעתו לראשות הממשלה כצעד ראשון בתהליך דמוקרטי שעיראק עתידה לעבור. אל-ג'עפרי ראה בעלייתו לשלטון כמייצגת שינוי יסודי בעיראק במסגרתו הן הערבים השיעים והן הכורדים יזכו ליכולת השפעה, זאת לאחר שנים של דיכוי בידי המשטר של סדאם. הוא שאף להרחיב את האוטונומיה הכורדית בתוך המסגרת הפדרטיבית העיראקית מבלי לסכן את שלמות המדינה. עם זאת, הצהרותיו לא הציגו באופן חד משמעי וברור את עמדתו בנושאים מרכזיים כמו מעמד הדת במדינה, הוא הצהיר על כך שעיראק צריכה להיות מדינה דמוקרטית שלא תאמץ את מעמד הדת במדינה כמו באיראן.
לאורך השנים, הביעו מתנגדיו של אל-ג'עפרי ביקורת וחשדות בנוגע לקשריו עם איראן וטענו שהוא עלול להוביל לשיטת ממשל דומה לזו הנהוגה באיראן, המבוססת על שלטון של חכמי ההלכה. בנוסף, אל-ג'עפרי ספג ביקורת עקב זיהויו עם מפלגת הדעווה, המפלגה הפוליטית השיעית הראשונה והחשובה בעיראק. מתנגדיו מציינים לחובתו שברח מעיראק בשעתה הקשה, בתקופת שלטונו של סדאם חוסיין בשלטון.
מבקריו הפוליטיים של אל-ג'עפרי טוענים כי תקופת כהונתו כראש ממשלת עיראק הייתה אחת התקופות האלימות והעקובות ביותר מדם בעיראק מאז הפלת שלטון סדאם חוסיין. בתקופת שלטונו הייתה עליה ניכרת באלימות העדתית וההתקוממות בעיראק ועלו אף עדויות על כליאה, עינוי והריגה של ערבים סונים בידי שיעים וכן, קריאות של הסונים לאו"ם ולארגוני זכויות אדם לגינוי הפרת זכויות האדם שבוצעו בתקופה זו. כל אלו הובילו את מבקריו לייחס לאל-ג'עפרי את חוסר היכולת והעדר הכוח למגר את העלייה באלימות וראו בממשלתו שותפה לטיהור עדתי.
פעילותו לאחר תקופת השלטון

על אף ניצחונו בבחירות ב-2006, היה אל-ג'עפרי מזוהה עם כישלון מיגורה של האלימות בעיראק ועם כישלון שיפור השירותים לאזרחים ועל כן נתקל בהתנגדות מצד הסונים והכורדים להמשך כהונתו כראש ממשלה. לאחר לחץ רב שהופעל עליו במערכת הפוליטית הפנימית וכן, לחץ מצד ארצות הברית, הוא נאלץ לבסוף לפרוש מהתפקיד באפריל 2006.
ב-2008 הקים אל-ג'עפרי מפלגה שיעית חדשה בשם זרם הרפורמה הלאומי, ששיתפה פעולה עם מתנגדיו של ראש הממשלה באותה התקופה, נורי אל-מאלכי. באותה העת, שררה מתיחות בין מנהיגים פוליטיים שיעיים בשל פעולות צבאיות שאל-מאלכי הוביל כנגד איש הדת, מוקתדא א-סדר וכן, בשל משא ומתן שניהל בנוגע להסכם ביטחון ארוך טווח מול ארצות הברית שלא זכה לאהדה רבה. אלו יצרו הזדמנות עבור אל-ג'עפרי לזכות בתמיכת הציבור במפלגה החדשה שהקים. בעקבות סכסוכו עם אל-מאלכי והקמת המפלגה, בוטלה חברותו במפלגת הדעווה, איתה היה מזוהה לאורך שנים רבות.
בין השנים 2014–2018 כיהן כשר החוץ בממשלתו של ראש הממשלה חיידר אל-עבאדי. במהלך תקופה זו התמודדה עיראק עם פלישת ארגון המדינה האסלאמית והתבססותו בשטחים נרחבים שלה עד שהצליחה לשחרר את העיר מוסול ובתוך כך פנתה אל הקהילה הבין-לאומית בבקשת סיוע לבנייה מחדש של השטחים שנהרסו. ב-2017 בעצרת הכללית של האו"ם פנה אל-ג'עפרי אל המדינות המחזיקות באנרגיה גרעינית במתן סיוע בבניית כור אטומי בעיראק למטרות שלום.
הערות שוליים

↑  אתר האינטרנט הרשמי של אברהאים אל-ג'עפרי
1 2 3 4  Nimrod Raphaeli, Ibrahim al-Ja'fari: Iraq's Designated Prime Minister, who is he?, Free Muslims Coalition, ‏March 2005
↑  Valentinas Mite and Kathleen Ridolfo, Iraq looks to Jaafari, Asia Times, ‏April 9, 2005
1 2  Rory Carroll, The man to heal Iraq, The Guardian, ‏2005
1 2  Martin Asser, Profile: Ibrahim Jaafari, BBC News, ‏April 2005
↑  Al-Jafari named new interim Iraq PM, Aljazeera, ‏April 2005
1 2  Edward Wong and John F. Burns, Iraqi Rift Grows AfterDiscovery of Prison, The New York Times, ‏November 2005
↑  Louay Bahry, Ibrahim al-Jaafari: prime minister of Iraq, Britannica
1 2  Andrew E. Kramer, Ex-Premier Is Expelled From Governing Party in Iraq, The New York Times, ‏June 2008
↑  עיראק ביקשה עזרה בהקמת כור אטומי, באתר ynet, 24 בספטמבר 2017
| --- | --- |
בקרת זהויות :  GND: 1020770929  ISNI: 0000 0000 6116 9011  LCCN: no2009078165  VIAF: 88529201   WorldCat (עם VIAF): 88529201
סטומה רפואית

סטומה רפואית הוא כינוי מושאל מעולם הצומח, לתיאור פתח מלאכותי – פִּיּוֹנִית (סטומה, stoma) – הנעשה בדופן הבטן, במקרה שבו חלק מהמעי/פי הטבעת נכרת או מושבת, או במקרה בו מערכת השתן אינה פועלת/או חלקה ממנה מצריך כריתה. הליך בניית הסטומה נקרא פִּיּוּם.
מטרת הסטומה

מטרת הסטומה הרפואית היא להפנות פסולת הנוצרת בגוף, מהמעיים או משלפוחית השתן, לנקודת מוצא חדשה, מכמה סיבות נפוצות:
המשך המעי נכרת, ואין לפסולת המעי נקודת מוצא כלשהי.
המעי קיים כולו, אך הוא פגוע או זקוק למנוחה לאחר ניתוח, ולכן אין להעביר בו פסולת כלל.
מערכת השתן אינה פועלת או מושבתת לזמן קצוב.
סרטן שלפוחית השתן, סרטן הנרתיק, או פי הטבעת, מחלת קרוהן ומסיבות נוספות.
מחלות מלידה, מחלות ילדות ומחלות נרכשות.
במקרה של סטומה במעי הגס, הבעיה יכולה להיות בפי הטבעת שנפגע או זוהם, ואז הסטומה הרפואית מאפשרת לגוף להוציא פסולת מבלי שתעבור בפי הטבעת.
במקרים שבהם חלק מהמעי נכרת, או שנגרם נזק בלתי הפיך למערכת העיכול, או למערכת השתן, משמשת הסטומה הרפואית באופן קבוע. במקרים רבים מדובר בפתרון זמני, המאפשר למעי או לפי הטבעת להחלים אחרי פציעה או פגיעה. הסרת סטומה רפואית כרוכה בניתוח לסגירת המעי ולסגירת דופן הבטן.
סוגי סטומה

קיימים שלושה סוגים עיקריים של סטומה:
קולוסטומי (Colostomy) - סטומה מהמעי הגס המיועדת לצואה, וממוקמת לרוב בצד שמאל של הבטן. בקולוסטומי יש שני סוגים משניים: קולוסטומת קצה - בדרך כלל קבועה. בדרך כלל, הניתוח מבוצע בשני שלבים. קולוסטומת לולאה - המבוצעת לרוב כצעד זמני בניתוח חירום.
אילאוסטומי (Ileostomy) - סטומה מהמעי הדק, המיועדת ליציאות רכות, בדרך כלל בצד הימני של הבטן. במקרה זה הניתוח מבוצע בחלק התחתון של המעי הדק. בדרך כלל, הניתוח מבוצע בשני שלבים. כמו בקולוסטומי, גם באילאוסטמי קיימים שני סוגים משניים - אילאוסטמת קצה - קבועה בדרך כלל, ואילאוסטומת לולאה - זמנית לרוב, ומבוצעת בניתוחים במקרי חירום.
אורוסטומי (Urostomy) - מבוצעת בדרך כלל לאחר הסרת שלפוחית השתן, עקב סרטן השלפוחית, וגם מסיבות אחרות. הסטומה ממוקמת לרוב בצד הימני של הבטן.
הניתוח ליצירת סטומה, ותקופת ההסתגלות

כל הניתוחים ליצירת סטומה נערכים בהרדמה כללית מלאה. הניתוח מתבצע בהתאמה לסוג הבעיה הרפואית, ולסוג הסטומה הנדרשת. ההכנות, ההנחיות וההסברים שונים בהתאם לסוג הניתוח, קולוסטומי, אילאוסטומי או אורוסטומי בהסרת שלפוחית השתן. לפני הניתוח, אחות מומחית מסמנת את המקום המיועד של הסטומה, אך המיקום הסופי נקבע לפי הצרכים הרפואיים. בעת עריכת הניתוח שבגינו צריך את הסטומה, מחובר חלק מהמעי (הגס או הדק, לפי סוג הניתוח), אל תוך פתח חיצוני הנפתח בדופן החיצונית של הבטן (הסטומה). לאחר החלמה מופנית כל הפסולת לפתח זה, תוך עקיפת המוצא הטבעי. בתקופה הראשונה שלאחר הניתוח, ממדי הסטומה יכולים להשתנות, ויש לעקוב ולוודא שמידת פתח השקית מתאימה למידת הסטומה. בתקופת ההסתגלות עדיף להשתמש בשקיות בהן הפתח ניתן לגזירה והתאמה. לאחר שממדי הסטומה מתייצבים, אפשר לעבור לשקיות עם פתח גזור מראש למידה קבועה. בנוסף, קיים ציוד חדיש הניתן לעיצוב ידני (Moldable). ציוד זה מאפשר גמישות בעיצוב גודל פתח השקית, וכך מקל על המטופל.
זמן מה לפני הניתוח וכשבועיים אחריו, לפי הוראות ממחלקת האשפוז, יש צורך בדיאטה דלת סיבים, ובשינויים בנטילת תרופות מסוימות, למשל תרופות מדללות דם.
לאחר הניתוח ולפני שחרור מהמחלקה, מטופלים ובני משפחה עוברים הדרכה והדגמה במרכז הרפואי בו נערך הניתוח. הדרכה נוספת וליווי מטופלים ניתנים על-ידי אחיות סטומה בקהילה, וצוותי קופות החולים. ניתן לפנות לקבלת סיוע גם לאגודה למלחמה בסרטן.
ציוד לסטומה

כל בעלי הסטומה ללא יוצא מן הכלל מסתייעים בציוד נלווה, וציוד עזר לתפעול. בדרך כלל, סוג הציוד מותאם לסוג הסטומה, למבנה גוף המטופל, ולמנהגיו וצרכיו. ההתאמה נעשית בבית החולים בו בוצע הניתוח, ולעיתים אחיות מומחיות של קופות החולים עושות שינויים, התאמות ודיוקים לפי הצורך. בכל סוגי השקיות נעזרים בדבקים מיוחדים, המתאימים להדבקה לגוף האדם.
ציוד לקולוסטומי - בדרך כלל מודבק לגוף בסיס, אשר עליו משתלבת שקית. השקית מוחלפת כשיש צורך, מספר פעמים ביום ואז משלבים שקית חדשה. הבסיס עצמו מוחלף בדרך כלל פעמיים בשבוע.
ציוד לאילאוסטומי - ברוב מהמקרים מותאם ציוד שהוא בסיס ושקית ביחידה אחת, אך לעיתים מותאם ציוד בשני חלקים, בסיס ושקית. לשקית יש פתח תחתון, שדרכו ניתן לרוקן את התכולה.
ציוד לאורוסטומי - יש ציוד בשני חלקים, וגם ציוד בחלק אחד. ההתאמה נעשית בהתאם למטופל, המבנה והצרכים. לשקיות יש פתח תחתון דרכו מתאפשר הריקון. החלפת השקית והבסיס נעשים בדרך כלל פעמיים בשבוע.
ציוד תומך להדבקה, להסרה ולתפעול: חגורות לתמיכה בשקיות ולמניעת בקע, שפופרות המכילות דבק מיוחד הנקרא "פסטה" (Pasta), תרסיס ומטליות להסרת דבק, מטליות ופודרה להגנה על העור, שקיות רגל (Leg bag) עם רצועות ייצוב ואחיזה, ושקיות לילה גדולות. בנוסף, בעיקר לקולוסטומי ואילאוסטומי - מכלי תרסיס קטנים ואישיים, לנטרול ריחות.
יתרונות, קשיים וסיכונים

היתרון הגדול של כל סוגי ניתוחי הסטומה, הוא במקרים רבים בעצם מתן האפשרות להמשיך לחיות, חיים איכותיים וטובים.
כמו כל ניתוח, ניתוחי סטומה טומנים בחובם גם סיכונים. בין הסיכונים שאחרי הניתוח: דימומים, חסימות, זיהומים, עיכובים בהחלמה, וסיכונים נוספים, שקיימים גם בביצוע ניתוחים אחרים, דוגמת פגיעה ברקמות או איברים סמוכים, היווצרות קרישי דם, בעיות נשימה ועוד.
לאחר עזיבת המרכז הרפואי בו נערך הניתוח, תיתכן אצל מטופלים מסוימים התפתחות של חרדות ושינויים בדימוי הגוף, בקע, פגיעות בעור, גירויים ואדמומית, פצע שנפתח, ונמק.
ניהול החיים השטופים עם סטומה

יתרון גדול משמעותי של כל סוגי הסטומה, טמון במתן אפשרות של חיים מסודרים ועצמאיים למטופלים. ברוב מכריע של המקרים, מתאפשרים חיים רגילים כמעט בכל תחום. לאחר מספר שבועות של החלמה, מטופלים יכולים לעסוק ברוב סוגי הפעילויות, למעט פעילויות פיזיות קשות, דוגמת עבודה הדורשת מאמץ גופני רב והרמת משאות כבדים. ניתן לעסוק בפעילויות ספורט, טיולים - גם טיולים המחייבים לשהות תקופה מחוץ לבית (לאחר הצטיידות באביזרים חליפיים), פעילויות משפחתיות וביתיות - בישול, ניקיון שוטף וכדומה, פעילות דתית, ולמעט מקרים מסוימים - גם פעילות מינית.
עם זאת בעלי סטומה נדרשים לזהירות, ולהשגיח השגחה צמודה על הגוף והציוד. כמו בכל ציוד, יכולות להיות גם תקלות גם בציוד הקשור לסטומה, דוגמת דליפות עקב תקלה בייצור, או עקב הדבקה לא טובה מספיק, או עקב תפעול לא נכון של הציוד. חלק מבעלי הסטומה יכולים לחוות התמודדות עם ריחות לא נעימים, מצבים להם יש פתרונות אחדים. נדרש טפול שוטף לתחזוקת הסטומה ואזור הסטומה, למניעת התפתחות של זיהומים, פגיעות בעור ונמק.
גלריה

קולוסטומי משמאל ו-אילאוסטומי מימין. קולוסטומי מהמעי הגס ליציאות קשות, אילאוסטומי מהמעי הדק - ליציאות רכות.
איור של קולוסטומי ושקית.
מראה סטומה, במקרה זה אילאוסטומי.
איור של אורוסטומי לשתן. השופכנים מהכליה מחוברים למוליך מעי מהמעי הדק, המוביל לפתח הסטומה.
שקית שתן לאורוסטומי .
שקית רגל המתחברת לפתח שקית אורוסטומי .
ראו גם

נפרוסטומיה
מערכת העיכול
המעי הגס
המעי הדק
אורולוגיה
גסטרואנטרולוגיה
הערות שוליים

↑  מה היתרון לצמחים מכך שהפיוניות נסגרות כשאין אור? ריקי, באתר מכון דוידסון לחינוך מדעי, ‏2009-09-04
↑  לחיות עם סטומה: מתי יש בה צורך - ומה צריך לדעת על ההסתגלות אליה, באתר ynet, 7 במאי 2020
↑  What Is A Stoma?, Bladder & Bowel Community, ‏2021-07-30 (באנגלית בריטית)
↑  רבקה פרייליך, סטומה - סוגי ניתוחים ומי זקוק לסטומה? | כמוני, באתר כמוני - חברים לבריאות
↑  מרכז רפואי העמק, קולוסטומיה
1 2  colostomy (באנגלית אמריקאית), באתר John Hopkins Medicine
1 2  Ileostomy Information | Mount Sinai - New York, Mount Sinai Health System (באנגלית אמריקאית)
1 2  Bladder removal surgery (cystectomy), Mayo Clinic
↑  WebMD Editorial Contributors, What Is a Stoma for Colostomy?, WebMD (באנגלית)
↑  לשוב לחיים רגילים עם אורוסטומיה, באתר האגודה למלחמה בסרטן
↑  Coping with a stoma, www.cancerresearchuk.org (באנגלית)
| --- | --- |
בקרת זהויות :  NDL: 01087709 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
שרברב

אינסטלטור בעבודה
שרברב (בלעז: אינסטלטור) הוא בעל מקצוע העוסק בשרברבות.
התואר שרברב מקובל כיום לתיאור בעל מקצוע העוסק בהרכבת מערכות צנרת בתחום המים או הביוב ובתחזוקם.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. בערך בשפות אחרות.